Alytus

Alytus ['alitus] (leedu) leedupäraselt [aliit'us], (poola Olita) on linn Leedu lõunaosas Nemunase jõe ääres. Linn oli varem Alytuse maakonna keskus, tänapäeval moodustab iseseisva omavalitsusüksuse. Ühtlasi on see ka Alytuse rajooni halduskeskuseks. Linnas asub Alytaus arena spordihall. Haridust annavad Alytuse Kutsehariduskeskus ja Alytuse kunstnike ametikool, kõrgemat haridust annab Alytuse kolleegium. Linna kohale tekkis asustus juba neoliitikumis. Keskajal asus Alytus leedulaste ja jatvingide asuala piiril. Varasemast asustusest annavad tunnistust ligi kakskümmend Nemunase läänekaldalt leitud tumulust. Esimest korda mainitakse 1377. aastal, mil Nemunase idakaldale rajati puidust linnus. Aastaks 1387 oli selle juurde kujunenud puithoonetega alev. Jõe läänekaldale tekkis asustus 15. sajandil. Esimene kirik ehitati Alytusesse aastal 1524, samal aastal loodi ka sealne kihelkond. Aastal 1549 kinkis Zygmunt II August alevi oma abikaasale Barbara Radziwiłłównale. Alytus sai linnaõigused 1581. aastal. Aastal 1586 rajati sinna esimene õigeusu kirik. Käsitööliste ja kaupmeeste jaoks kujunes prestiižikamaks jõe idakallas. Kolmanda Poola jagamise järel kujunes ühe asemele kaks asulat, mis mõlemad omandasid alevi staatuse. Idas asus Alytus I, mis kuulus Venemaale, läänes Alytus II, mis kuulus Preisimaale. Hiljem liideti Venemaaga ka Alytuse lääneosa, ent formaalselt jäid need kaheks eraldi asulaks edasi. Tsaariajal oli asula venekeelne nimekuju Олита. Idapoolse osa linnaõigused taastati aastal 1870. Algselt väiksem lääneosa hakkas 19. sajandi lõpus kiiremini kasvama, kui sealsed mõisnikud hakkasid oma maid elamukruntideks müüma. Aastal 1886 oli läänekaldal 843 ja idakaldal 926 elanikku. Aastaks 1897 oli läänes elanikke 2010 ja idas 1435. Nõnda sai linnaõigused ka Alytus II. Linnade vahele ehitati esimene sild aastal 1892, aastal 1902 valmis ka teine sild. Aastal 1899 valmis sinna viiv raudtee, mis algselt ületas ka Nemunase jõe, aga raudteesild hävis esimese maailmasõja ajal ja hiljem seda enam ei taastatud. Aastal 1926 demonteeriti ka linna idaosast toona Poola võimu all olevasse Senoji Varėnasse viiv raudtee, nii et raudteeühenduse säilitas vaid linna lääneosa. Alytused liideti aastal 1915, mil selle olid vallutanud Saksa väed. Aastal 1919 toimus linna all lahing Leedu vägede ja Punaarmee vahel, kus leedulased olid võidukad. Aastal 1939 avati Alytuse lennuväli. Pärast teise maailmasõja algust rajati linna alla poola sõjavangide laager, mis hiljem muudeti Nõukogude sõjavangide laagriks, kus hukkus ligi 20 000 sõjavangi. Aastal 1941 toimus linna all Alytuse lahing. Hiljem, saksa võimu ajal, hukkasid natsid linna lähistel ligi 60 000 juuti. Sõja järel tegutsesid linna ümbruskonnas Leedu metsavennad. 16. oktoobril 2019 puhkes linnas tegutsevas vanade rehvide ümbertöötamise tehases tulekahju, mida kustutati üle nädala ning mis põhjustas kohaliku looduskatastroofi. Tehas põles 2000 m² ulatuses ja kustutustöödele kutsuti appi sõjavägi ning põlengu ajaks tuli evakueerida kohalik haigla. Tulekahju mürgine suits reostas ümbruskonda dioksiinide ja raskmetallidega, mistõttu keelati lähedal asuvate piimakarjade piima kasutamine. Leedu ametivõimud hindasid ainuüksi looduskahjusid rohkem kui 5 miljoni euro suuruseks.. 1923. aasta rahvaloenduse andmetel oli Alytuse elanikest leedulasi 65,37%, juute 27,12%, poolakaid 4,41%, venelasi 1,61%, sakslasi 0,68% ja valgevenelasi 0,49%. 2011. aasta rahvaloenduse andmetel oli Alytuse elanikest leedulasi 96,86%, venelasi 1,21%, poolakaid 0,64%, tatarlasi 0,34%, valgevenelasi 0,20% ja ukrainlasi 0,16%. Linn asub Nemunase jõe mõlemal kaldal. Ka jääb Alytuse piiridesse kaks järve, neist suurem on Dailidė järv pindalaga 10,6 ha. Linna keskus asub merepinnast 93 meetri kõrgusel. 20. juunil 1964 sadas linnas maha suurim Leedus mõõdetud rahetera, mis kaalus 300 grammi. Linnas paiknevad tekstiilikombinaat Alytaus tekstilė, külmkapitehas Snaige ja alkohoolsete jookide tehas Alita. Alytuses tegutsevad aastal 1982 asutatud tsirkus ja aastal 1988 asutatud teater. Opole, Poola Cēsis, Läti Berdõtšiv, Ukraina Choszczno, Poola Lida, Valgevene Petrozavodsk, Venemaa Botkyrka, Rootsi San Martín, Argentina Ostrołęka, Poola Mandal, Norra Næstved, Taani Suwałki, Poola Rouen, Prantsusmaa Giżycko, Poola Rochester, USA Alytuse linnamägi Kutsehariduskeskus Kunstnike ametikool Dailidė järv Sünagoog Maarja kirik (aastast 2001) Ludvigi kirik (aastast 1820) Kasimierzi kirik (aastast 1891) Kaitseingli kirik (aastast 1830) Szymon Marcin Kozłowski – Poola vaimulik Wacław Szukiewicz – Poola keemik Algimantas Vladas Stasiukynas – Leedu ettevõtja Zygmunt Ugiański – Poola ettevõtja Robertas Burneika – Leedu kulturist Chaim Leib Pekeris – Iisraeli füüsik Zvi Kolitz – Iisraeli filmirežissöör Antanas Jonynas – Leedu kirjanik Jurgis Kunčinas – Leedu luuletaja Vladimir Kravtsov – Nõukogude käsipallur Romas Kalanta – Leedu dissident Jurgita Štreimikytė-Virbickienė – Leedu korvpallur Darius Mileris – Leedu laulja Feliksas Bajoras – Leedu helilooja Aivaras Baranauskas – Leedu jalgrattur Žydrūnas Karčemarskas – Leedu jalgpallur Kęstutis Daukšys – Leedu poliitik Arminas Lydeka – Leedu poliitik Antanas Nedzinskas – Leedu laulja ja poliitik Mindaugas Panka – Leedu jalgpallur Tomas Pačėsas – Leedu korvpallur Ričardas Piličiauskas – Leedu jurist Živilė Raudonienė – Leedu kulturist Stasys Stačiokas – Leedu jurist Gintaras Staučė – Leedu jalgpallur Darvydas Šernas – Leedu jalgpallur Mykolas Burokevičius – Leedu kommunist Valdemaras Martinkėnas – Leedu jalgpallur Tadeusz Jankowski – Poola ajaloolane Anzelmas Matutis – Leedu pedagoog ja kirjanik Alvydas Jegelevičius – Leedu helilooja Resident population by city / town at the beginning of the year, vaadatud 12.02.2023. Lietuvos valdovai (XIII–XVIII a.). – Vilnius: Mokslo ir enciklopedijų leidybos institutas, 2004. – 123 lk Олита. Энциклопедический словарь Брокгауза и Ефрона, kd 21А (42) : Нэшвилль – Опацкий. С.-Петербургъ, 1897., 885 lk Murders of Prisoners of War. Christoph Dieckmann lk 11. The Jewish community of Alytus during World War II and afterwards "Fire in Alytus tire warehouse finally extinguished, dangerous waste ‘to be removed'" lrt.lt, 25. oktoober 2019 LRT (2019). "Fire in tire recycling factory in southern Lithuania forces hospital evacuation". LRT. Vaadatud 19.12.2020. LRT (2019). "Lithuania grapples with ecological effects of tire warehouse fire". LRT. Vaadatud 19.12.2020. https://statistikouzrasai.wordpress.com/atsisiuntimai/ "Arhiivikoopia". Originaali arhiivikoopia seisuga 1. august 2015. Vaadatud 14. aprillil 2013.{{netiviide}}: CS1 hooldus: arhiivikoopia kasutusel pealkirjana (link) https://rekvizitai.vz.lt/orai/oras-alytuje/ "Arhiivikoopia". Originaali arhiivikoopia seisuga 6. juuli 2018. Vaadatud 21. mail 2018.{{netiviide}}: CS1 hooldus: arhiivikoopia kasutusel pealkirjana (link) Linna koduleht Linn portaalis vietoves.Lt Linn Poola geograafilises sõnastikus